PMIndiaData/PMIndiaSum huggingface dataset:
প্রধানমন্ত্রী শ্রী নৰেন্দ্র মোদীয়ে আজি ৰাছিয়াৰ ৰাষ্ট্রপতি ভ্লাদিমিৰ পুটিনৰ সৈতে টেলিফোনত কথা পাত

ৰাছিয়াৰ ৰাষ্ট্রপতি ভ্লাদিমিৰ পুটিনে ইউক্রেন সন্দৰ্ভত উদ্ভূত পৰিস্থিতিৰ বিষয়ে প্রধানমন্ত্রী শ্রী নৰেন্দ্র মোদীক জনাইছে। প্রধানমন্ত্রীয়ে আকৌ তেওঁৰ দীর্ঘদিনৰ বিশ্বাসৰ কথা উল্লেখ কৰি জনায় যে ৰাছিয়া আৰু নাটো গোষ্ঠীৰ মাজৰ বিবাদ সৎ আৰু আন্তৰিক উদ্যোগৰ মাধ্যমতহে দূৰ হ'ব বুলিয়ে তেওঁ ধাৰণা কৰে। শ্রী মোদীয়ে সকলো ধৰণৰ সংঘাত বন্ধ কৰাৰ আবেদন জনায়। সংশ্লিষ্ট সকলো পক্ষৰ কূটনৈতিক আলোচনাৰ মাধ্যমত সমস্যাৰ সমাধানৰ ওপৰত তেওঁ জোৰ দিয়ে। প্রধানমন্ত্রীয়ে এই প্রসঙ্গত ইউক্রেনত বসবাসৰত ভাৰতীয়সকলৰ, বিশেষকৈ ছাত্র-ছাত্রীসকলৰ নিৰাপত্তাৰ বিষয়ত ভাৰতৰ উদ্বেগৰ কথা ৰাছিয়াৰ ৰাষ্ট্রপতিৰ ওচৰত দাঙি ধৰে। তেওঁলোক যাতে দ্রুত নিৰাপদে দেশলৈ উভতি আহিব পাৰে সেই বিষয়টোক ভাৰতে সর্বোচ্চ অগ্রাধিকাৰ দিছে বুলিও তেওঁ জনায়। পাৰস্পৰিক স্বার্থ তথা সংশ্লিষ্ট বিভিন্ন বিষয়ৰ সমাধান কৰিবলৈ উভয় দেশৰ বিষয়া আৰু কূটনৈতিক গোষ্ঠীৰ সদস্যসকলে যোগাযোগ ৰাখি চলিব বুলি উভয় নেতাই সহমত প্রকাশ কৰে।
কেবিনেটে অটল উদ্ভাৱন অভিযানৰ সম্প্ৰসাৰণত অনুমোদন জনাইছে

১০০০০ অটল টিংকাৰিং লেব; ১০১ অটল ইনকিউবেচন কেন্দ্ৰ; ৫০ অটল কমিউনিটি ইনোভেচন চেণ্টাৰ স্থাপন কৰা হ’ব অটল নিউ ইণ্ডিয়া চেলেঞ্জৰ জৰিয়তে ২০০ টা ষ্টাৰ্টআপলৈ সমৰ্থন জনোৱা হ’ব ২০০০ কোটি টকাৰ অধিক ব্যয় হ’ব প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে ২০২৩ চনৰ মাৰ্চ মাহলৈকে অটল উদ্ভাৱন মিছন (এআইএম) অব্যাহত ৰখাত অনুমোদন জনাইছে। এআইএম-এ দেশত এক উদ্ভাৱন সংস্কৃতি আৰু উদ্যোগী পৰিস্থিতিতন্ত্ৰ সৃষ্টিৰ উদ্দেশ্যত কাম কৰিব। এইটো এআইএমৰ দ্বাৰা ইয়াৰ বিভিন্ন কাৰ্যসূচীৰ জৰিয়তে কৰা হ’ব। এআইএম-ৰ দ্বাৰা লাভ কৰিবলগীয়া লক্ষ্যবোৰ হৈছে: • ১০০০০ অটল টিংকাৰিং লেব (এটিএল) স্থাপন কৰা, • ১০১ টা অটল ইনকিউবেচন কেন্দ্ৰ (এআইচি) স্থাপন কৰা, • ৫০ টা অটল কমিউনিটি ইনোভেচন চেণ্টাৰ (এচিআইচি) স্থাপন কৰা আৰু • অটল নিউ ইণ্ডিয়া চেলেঞ্জৰ জৰিয়তে ২০০ টা ষ্টাৰ্টআপক সমৰ্থন কৰা হৈছে প্ৰতিষ্ঠানটোৰ প্ৰক্ৰিয়াত আৰু হিতাধিকাৰীসকলক সহায় কৰাৰ বাবে মুঠ ২০০০+ কোটি টকাৰ বাজেট ব্যয় কৰা হ’ব। ২০১৫ চনৰ বাজেট ভাষণত মাননীয় বিত্ত মন্ত্ৰীৰ ঘোষণা অনুসৰি নিটি আয়োগৰ অধীনত এই অভিযানটো স্থাপন কৰা হৈছে। এআইএম-ৰ উদ্দেশ্য হৈছে বিদ্যালয়, বিশ্ববিদ্যালয়, গৱেষণা প্ৰতিষ্ঠান, এম.এছ.এম.ই. আৰু উদ্যোগ পৰ্যায়ত হস্তক্ষেপৰ জৰিয়তে সমগ্ৰ দেশতে উদ্ভাৱন আৰু উদ্যোগৰ এক পৰিৱেশতন্ত্ৰ সৃষ্টি আৰু প্ৰচাৰ কৰা। এআইএময়ে আন্তঃগাঁথনি সৃষ্টি আৰু প্ৰতিষ্ঠান নিৰ্মাণ দুয়োটাৰ ওপৰত গুৰুত্ব দিছে। এই উদাহৰণবোৰৰ পৰা স্পষ্ট যে এআইএম-এ ৰাষ্ট্ৰীয় আৰু বিশ্বব্যাপী উদ্ভাৱন পৰিস্থিতিতন্ত্ৰ একত্ৰিত কৰাৰ ওপৰত কাম কৰিছে: এআইএম-এ উদ্ভাৱন আৰু উদ্যোগৰ ক্ষেত্ৰত সহযোগিতামূলক প্ৰণালী গঢ়ি তোলাৰ বাবে বিভিন্ন আন্তঃৰাষ্ট্ৰীয় সংস্থাৰ সৈতে দ্বিপাক্ষিক সম্পৰ্ক গঢ়ি তুলিছে যেনে এআইএম – ৰাছিয়াৰ সৈতে চিৰিয়াছ ষ্টুডেণ্ট ইনোভেচন এক্সচেঞ্জ কাৰ্যসূচী, এআইএম – আইচিডিকে (উদ্ভাৱন কেন্দ্ৰ ডেনমাৰ্ক) ডেনমাৰ্কৰ সৈতে পানী প্ৰত্যাহ্বান, আৰু অষ্ট্ৰেলিয়াৰ সৈতে আইএচিই (ইণ্ডিয়া অষ্ট্ৰেলিয়ান চাৰ্কুলাৰ ইকনমি হেকাথন)। ভাৰত আৰু ছিংগাপুৰৰ মাজত আয়োজিত এক উদ্ভাৱন ষ্টাৰ্টআপ সন্মিলন ইনস্প্ৰেনিউৰৰ সফলতাত এআইএমবোৰে এক গুৰুত্বপূৰ্ণ ভূমিকা পালন কৰে। এআইএম-এ প্ৰতিৰক্ষা মন্ত্ৰালয়ৰ সৈতে অংশীদাৰীত্ব কৰি প্ৰতিৰক্ষা উদ্ভাৱন সংস্থা স্থাপন কৰিছে যিয়ে প্ৰতিৰক্ষা খণ্ডত উদ্ভাৱনৰ লগতে ক্ৰয়ৰ ক্ষেত্ৰত উৎসাহ যোগাই আছে। বিগত বৰ্ষবোৰত, এআইএম-এ সমগ্ৰ দেশত উদ্ভাৱন কাৰ্যকলাপ একত্ৰিত কৰাৰ বাবে এক প্ৰতিষ্ঠানগত প্ৰণালী প্ৰদান কৰাৰ বাবে কাম কৰিছে। ইয়াৰ কাৰ্যসূচীৰ জৰিয়তে, ই লাখ লাখ বিদ্যালয়ৰ শিশুৰ বাবে উদ্ভাৱন কঢ়িয়াই আনিছে। এআইএম সমৰ্থিত ষ্টাৰ্টআপবোৰে চৰকাৰী আৰু ব্যক্তিগত ইকুইটি বিনিয়োগকাৰীসকলৰ পৰা ২০০০+ কোটি টকা সংগ্ৰহ কৰিছে আৰু কেইবা হাজাৰ চাকৰিৰ সৃষ্টি কৰিছে। এআইএময়ে ৰাষ্ট্ৰীয় স্বাৰ্থৰ বিষয়ত কেইবাটাও উদ্ভাৱন প্ৰত্যাহ্বানও সম্পাদন কৰিছে। একেলগে, এআইএমৰ কাৰ্যসূচীবোৰে উদ্ভাৱন পৰিস্থিতিতন্ত্ৰত অধিক অংশগ্ৰহণৰ প্ৰেৰণা যোগাই ভাৰতৰ জনগাঁথনিগত লভ্যাংশ লাভ কৰাৰ লক্ষ্যৰে ৩৪ খন ৰাজ্য আৰু কেন্দ্ৰীয় শাসিত অঞ্চলক সামৰি লয়। কেবিনেটৰ অনুমোদন অব্যাহত ৰখাৰ সৈতে, এআইএম-এ এক সামগ্ৰিক উদ্ভাৱন পৰিস্থিতিতন্ত্ৰ সৃষ্টি কৰাৰ বাবে আৰু অধিক দায়িত্ব গ্ৰহণ কৰে য’ত উদ্ভাৱন আৰু উদ্যোগত জড়িত হোৱাটো ক্ৰমান্বয়ে সহজ হৈ পৰে।
কাৰ্তিক পূৰ্ণিমা আৰু দেৱ দীপাৱলীৰ শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কাৰ্তিক পূৰ্ণিমা আৰু দেৱ দীপাৱলী উপলক্ষে দেশবাসীক শুভেচ্ছা জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে এইদৰে কয়; "ভাৰতৰ প্ৰাচীন সংস্কৃতি, আধ্যাত্মিকতা আৰু পৰম্পৰাৰ প্ৰতীক কাৰ্তিক পূৰ্ণিমা আৰু দেৱ দীপাৱালীৰ আন্তৰিক শুভেচ্ছা জনালো। পৱিত্ৰ স্নান আৰু প্ৰদীপেৰে সম্পৰ্কীয় এই উপলক্ষই সকলোৰে জীৱনলৈ যেন নতুন শক্তিৰ সঞ্চাৰ কৰে, তাৰেই কামনা কৰিলো।"
গুজৰাটৰ অম্বাজী তীৰ্থধামত ধ্বনি আৰু পোহৰ প্ৰদৰ্শনীত ভক্তসকলক অংশগ্ৰহণ কৰিবলৈ আহ্বান প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাটৰ অম্বাজী তীৰ্থধামত ধ্বনি আৰু পোহৰ প্ৰদৰ্শনীত অংশগ্ৰহণ কৰিবলৈ ভক্তসকলক আহ্বান জনায়। তেওঁ কয় যে, আজি সন্ধিয়া ৭ বজাৰ পৰা ৫১খন শক্তিপীঠৰ পৰিক্ৰমা উৎসৱ আৰম্ভ হৈছে। ধ্বনি আৰু পোহৰ প্ৰদৰ্শনীত আমাৰ পুৰাণৰ নানা কাহিনী প্ৰদৰ্শিত হ’ব। এক টুইটযোগে প্ৰধানমন্ত্ৰীয়ে কয়; “গুজৰাটৰ অম্বাজী তীৰ্থধামত ভক্তসকলৰ বাবে এটা অতি পৱিত্ৰ অনুষ্ঠান আৰম্ভ হৈছে। আজি সন্ধিয়া ৭ বজাৰ পৰা ৫১খন শক্তিপীঠৰ পৰিক্ৰমা উৎসৱ আৰম্ভ হৈছে, যাৰ ভিতৰত আছে আমাৰ পুৰাণৰ আকৰ্ষণীয় উপস্থাপনৰ সৈতে সম্পৰ্কিত এক পোহৰ আৰু ধ্বনি প্ৰদৰ্শনী। মই আপোনালোক সকলোকে এই সুন্দৰ অনুষ্ঠানত যোগদান কৰিবলৈ অনুৰোধ জনাইছোঁ।”
প্ৰতিষেধক প্ৰদানৰ সংখ্যাই ২০০ কোটি পালিৰ ঘৰ অতিক্ৰমণৰ মুহূৰ্তত প্ৰধানমন্ত্ৰীক বিল গেট্ছৰ অভিনন্দ

ভাৰতৰ টীকাকৰণ অভিযানক শক্তি প্ৰদান কৰাত বিজ্ঞানী, চিকিত্সক আৰু নাৰ্ছসকলে গ্ৰহণ কৰা সমূহীয়া প্ৰয়াসৰ ভূয়সী প্ৰশংসা কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। বিল গেট্ছেৰ অভিনন্দনসূচক এক টুইট সন্দৰ্ভত প্ৰতিক্ৰিয়া প্ৰকাশ কৰি প্ৰধানমন্ত্ৰীয়ে কয়, “ভাৰতৰ টীকাকৰণ অভিযান ‘গতিবেগ’ আৰু ‘মাত্ৰা’ৰেও বৃহত্। বিজ্ঞানী, চিকিত্সক, নাৰ্ছসকলকে ধৰি আন বহুতৰ সমূহীয়া প্ৰয়াসেই এই অভিযানক শক্তি প্ৰদান কৰিছে। একে সময়তে ভাৰতৰ ৰাইজেও বিজ্ঞানৰ ওপৰত গভীৰ আস্থা প্ৰদৰ্শন কৰাৰ লগতে তেওঁলোকে ল’বলগীয়া প্ৰতিষেধকৰ পালিসমূহ সময় মতে গ্ৰহণ কৰিছে”। https://t.co/yi9LQ2ITt4
ছিৰহিন্দ ফিডাৰ কেনেল আৰু ৰাজস্থান ফিডাৰ কেনেলৰ সংস্কাৰৰ বাবে ৮২৫ কোটি টকা আৰ্থিক সাহায্যত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ৰাজস্থান ফিডাৰ কেনেল আৰু ছিৰহিন্দ ফিডাৰ কেনেলৰ সংস্কাৰমূলক কাম-কাজ ৰূপায়ণৰ লক্ষ্যৰে পৰৱৰ্তী পাঁচ বছৰৰ বাবে (২০১৮-১৯ৰ পৰা ২০২২-২০২৩লৈ) ক্ৰমে ৬২০.৪২ কোটি টকা আৰু ২০৫.৭৫৮ কোটি টকাকৈ কেন্দ্ৰীয় সাহায্য প্ৰদানত অনুমোদন জনাইছে। ইয়াৰ ফলত ছিৰহিন্দ ফিডাৰৰ আৰডি ১১৯৭০০ৰ পৰা ৪৪৭৯২৭ আৰু পঞ্জাৱৰ ৰাজস্থান ফিডাৰৰ আৰডি ১৭৯০০০ৰ পৰা ৪৯৬০০০ৰ সংস্কাৰ কৰা হ’ব। এই প্রকল্প ৰূপায়িত হ’লে দক্ষিণ-পশ্চিম পাঞ্জাৱৰ মুক্তছৰ, ফৰিডকোট আৰু ফিৰোজপুৰ জিলাৰ প্রায় ৮৪,৮০০ হেক্টৰ ভূমিত জমা হোৱাৰ সমস্যা দূৰ হ’ব। এই দুই কেনেলত পানীৰ প্রবাহ আৰু সৰবৰাহ বৃদ্ধি পাব। ৰাজস্থান ফিডাৰ কেনেল সংস্কাৰৰ ফলত কৃষকসকলে প্রায় ৯৮,৭৩৯ হেক্টৰ ভূমিত উন্নত শস্যৰ সুবিধা পাব। ছিৰহিন্দ ফিডাৰৰ সংস্কাৰৰ ফলত কৃষকসকলে ৬৯,০৮৬ ভূমিতো উন্নত শস্যৰ সুবিধা লাভ কৰিব। ৰাজস্থান ফিডাৰ আৰু ছিৰহিন্দ ফিডাৰৰ বাবে এলটিআইএফৰ অধীনত ৯৯ পিএমকেএছৱাই-এআইবিপিলৈ নাবাৰ্ডৰ জৰিয়তে পূঁজি যোগান ধৰা হ’ব। প্রকল্প দুটাৰ সর্বাংগীন তদাৰকীৰ বাবে এটি বিশেষজ্ঞ প্রকল্প পর্যালোচনা কমিটীও গঠন কৰা হ’ব। এই দুই গুৰুত্বপূর্ণ ফিডাৰ কেনেলৰ সংস্কাৰৰ বাবে সমগ্র ধন কেন্দ্রীয় সহায্য হিচাপে প্ৰদান কৰা হ’ব। উল্লেখ্য যে ৰাজস্থান ফিডাৰ কেনেল আৰু ছিৰহিন্দ ফিডাৰ কেনেলৰ বাবে অনুমোদিত ধনৰ পৰিমাণ ক্ৰমে ৬৭১.৪৭৮ কোটি টকা আৰু ১৩০৫.২৬৭ কোটি টকা হৈছিল। ইয়াৰে সৰ্বমুঠ ৮২৬.১৬৮ কোটি টকা কেন্দ্রীয় সহায্য হিচাপে প্ৰদান কৰিব। ২০১৬ চনত ৬ এপ্ৰিলত ইয়াৰ সংশোধন কৰা হয়। ২০১৬ চনৰ কেন্দ্ৰীয় জন আয়োগৰ অধ্যক্ষৰ নেতৃত্বত এটা দলে আৰু ২০১৭ চনৰ কেন্দ্ৰীয় জল আয়োগৰ প্ৰাক্তন অধ্যক্ষ শ্ৰী এ. বি. পাণ্ডিয়াৰ নেতৃত্বত আন এটা দলে এই প্ৰকল্পসমূহ পৰিদৰ্শন কৰিছিল। তেওঁলোকে ইয়াৰ প্ৰাসংগিক কাম-কাজত অনুমোদন জনাইছিল। ২৬.০৪.২০১৮ত পঞ্জাৱ চৰকাৰেও ইয়াৰ বিত্তীয় দিশত অনুমোদন জনায়। এই প্ৰকল্প দুটাই উল্লিখিত অঞ্চলসমূহৰ পানী জমা হোৱা সমস্যাৰ সমাধান কৰাত গুৰুত্বপূৰ্ণ ভূমিকা পালন কৰিব।
প্রধানমন্ত্রীয়ে তৃতীয় আগষ্টত গুজৰাটত প্রধানমন্ত্রী গৰীব কল্যাণ অন্ন যোজনাৰ সুবিধাভোগীসকলৰ সৈতে মত বিনিময় কৰি

প্রধানমন্ত্রী শ্রী নৰেন্দ্র মোদীয়ে তৃতীয় আগষ্টৰ দুপৰীয়া ১২টা ৩০ মিনিটত গুজৰাটত প্রধানমন্ত্রী গৰীব কল্যাণ অন্ন যোজনাৰ সুবিধাভোগীসকলৰ সৈতে ভিডিঅ' কনফাৰেন্সৰ মাধ্যমত মত বিনিময় কৰিব। এই প্রকল্প সম্পর্কে মানুহৰ মাজত সচেতনতা গঢ়ি তুলিবলৈ এক বিশেষ কর্মসূচীৰ সূচনা কৰা হ'ব। প্রধানমন্ত্রী গৰীব কল্যাণ অন্ন যোজনা (পিএমজিকেএৱাই) সম্পর্কে : কোভিড – ১৯ মহামাৰীৰ ফলত আর্থিক সঙ্কটত পৰা লোকসকলৰ সুবিধাৰ বাবে আৰু তেওঁলোকৰ খাদ্য সুৰক্ষা নিশ্চিত কৰিবলৈ প্রধানমন্ত্রীয়ে পিএমজিকেএৱাইৰ সূচনা কৰিছে। এই যোজনাত জাতীয় খাদ্য সুৰক্ষা আইনত থকা সকলো সুবিধাভোগীৰ বাবে গাইপতি ৫ কেজি অতিৰিক্ত খাদ্যশস্য দিয়া হয়। গুজৰাটৰ মুখ্যমন্ত্রী আৰু উপমুখ্যমন্ত্রী এই অনুষ্ঠানত উপস্থিত থাকিব।
নাগপুৰত মহাৰাষ্ট্ৰ সমৃদ্ধি মহামাৰ্গ উদ্বোধন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নাগপুৰ আৰু শিৰদী সংযোগী ৫২০ কিলোমিটাৰ দৈৰ্ঘ্যৰ হিন্দু হৃদয়সম্ৰাট বালাচাহেব থাকৰে মহাৰাষ্ট্ৰ সমৃদ্ধি মহামাৰ্গৰ প্ৰথম পৰ্যায়ৰ উদ্বোধন কৰে৷ টুইটযোগে প্ৰধানমন্ত্ৰীয়ে কয়, “আমি উচ্চমানৰ আন্তঃগাঁথনিৰ প্ৰদান কৰিবলৈ প্ৰতিশ্ৰুতিবদ্ধ আৰু নাগপুৰ আৰু শিৰদীৰ মাজৰ মহামাৰ্গ এই প্ৰচেষ্টাৰে উদাহৰণ। এই আধুনিক পথ প্ৰকল্পটো উদ্বোধন কৰিলো আৰু মহামাৰ্গত গাড়ীৰে যাত্ৰাও কৰিলো। মই নিশ্চিত যে ই মহাৰাষ্ট্ৰৰ অৰ্থনৈতিক উন্নতিত আৰু অধিক অৰিহণা যোগাব৷” প্ৰধানমন্ত্ৰীগৰাকীৰ আগমনৰ লগে লগে মহাৰাষ্ট্ৰৰ মুখ্যমন্ত্ৰী শ্ৰী একনাথ সিন্দেই সম্বৰ্ধনা জনায় আৰু তেওঁক সংগ দিয়ে মহাৰাষ্ট্ৰৰ ৰাজ্যপাল শ্ৰীযুত ভগত সিং কোশ্যাৰী, উপ-মুখ্যমন্ত্ৰী শ্ৰীযুত দেৱেন্দ্ৰ ফাডনাবিশ আৰু কেন্দ্ৰীয় পথ পৰিবহণ আৰু ঘাইপথ মন্ত্ৰী শ্ৰীযুত নীতিন গাডকাৰীয়ে৷ পটভূমিঃ প্ৰধানমন্ত্ৰীয়ে নাগপুৰ আৰু শিৰদী সংযোগী ৫২০ কিলোমিটাৰ দৈৰ্ঘ্যৰ হিন্দু হৃদয়সম্ৰাট বালাচাহেব থাকৰে মহাৰাষ্ট্ৰ সমৃদ্ধি মহামাৰ্গৰ প্ৰথম পৰ্যায়ৰ কাম উদ্বোধন কৰে৷ সমৃদ্ধি মহামাৰ্গ বা নাগপুৰ-মুম্বাই ছুপাৰ কমিউনিকেচন এক্সপ্ৰেছৱে প্ৰকল্প, সমগ্ৰ দেশতে উন্নত সংযোগ আৰু আন্তঃগাঁথনিৰ প্ৰধানমন্ত্ৰীৰ দৃষ্টিভংগী বাস্তৱায়িত কৰাৰ দিশত এক বৃহৎ পদক্ষেপ। প্ৰায় ৫৫,০০০ কোটি টকা ব্যয়েৰে নিৰ্মাণ কৰা ৭০১ কিলোমিটাৰ দৈৰ্ঘ্যৰ এই এক্সপ্ৰেছৱে’টো ভাৰতৰ অন্যতম দীঘলীয়া এক্সপ্ৰেছৱে’, যিটোৱে মহাৰাষ্ট্ৰৰ ১০খন জিলা আৰু বিশিষ্ট নগৰ অঞ্চল অম্ৰাৱতী, ঔৰংগাবাদ আৰু নাছিকৰ মাজেৰে পাৰ হৈ গৈছে। এই এক্সপ্ৰেছৱেই সংলগ্ন আন ১৪খন জিলাৰ সংযোগ উন্নত কৰাত সহায় কৰিব, যাৰ ফলত বিদৰ্ভ, মাৰাথৱাদা আৰু উত্তৰ মহাৰাষ্ট্ৰ অঞ্চলকে ধৰি ৰাজ্যখনৰ প্ৰায় ২৪খন জিলাৰ উন্নয়নত সহায়ক হ’ব। প্ৰধানমন্ত্ৰী গতি শক্তিৰ অধীনত আন্তঃগাঁথনি সংযোগ প্ৰকল্পৰ সংহত পৰিকল্পনা আৰু সমন্বিত ৰূপায়ণৰ প্ৰধানমন্ত্ৰীৰ দৃষ্টিভংগীক সমৰ্থন জনাই সমৃদ্ধি মহামাৰ্গে দিল্লী মুম্বাই এক্সপ্ৰেছৱে, জৱাহৰলাল নেহৰু বন্দৰ ট্ৰাষ্ট আৰু অজন্তা ইলোৰা গুহা, শিৰদী, ভেৰুল, ল’নাৰ আদি পৰ্যটন স্থলীৰ সৈতে সংযোগ স্থাপন কৰিব। সমৃদ্ধি মহামাৰ্গ মহাৰাষ্ট্ৰৰ অৰ্থনৈতিক উন্নয়নত এক বৃহৎ উদ্গনি প্ৰদানৰ ক্ষেত্ৰত গেম চেঞ্জাৰ হ’ব।
নতুন দিল্লীত কেন্দ্ৰীয় মন্ত্ৰী সৰ্বানন্দ সোণোৱালৰ বাসগৃহত বিহু উদযাপন অনুষ্ঠানত অংশগ্ৰহণ কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন দিল্লীত কেন্দ্ৰীয় মন্ত্ৰী সৰ্বানন্দ সোণোৱালৰ বাসগৃহত বিহু উদযাপন অনুষ্ঠানত অংশগ্ৰহণ কৰে৷ ‘টুইটাৰযোগে প্ৰধানমন্ত্ৰীয়ে কয়, "মন্ত্ৰীপৰিষদৰ মোৰ সতীৰ্থ @sarbanandsonwal ডাঙৰীয়াৰ সৈতে তেওঁৰ বাসভৱনত বিহু উদযাপন অনুষ্ঠানত অংশগ্ৰহণ কৰো। অসমৰ সমৃদ্ধ সংস্কৃতিক লৈ ভাৰতে গৌৰৱবোধ কৰে।"
পৰীক্ষা পে চৰ্চা মত-বিনিময়ত সকলোকে অংশগ্ৰহণৰ আহ্বান প্ৰধানমন্ত্ৰী

এই বৰ্ষৰ পৰীক্ষা পে চৰ্চাৰ তাৰিখ আজি ঘোষণা হোৱাত প্ৰধানমন্ত্ৰীয়ে সকলোকে এই অনন্য মত-বিনিময় কাৰ্য্যসূচীত অংশগ্ৰহণ কৰিবলৈ আহ্বান জনাইছে। প্ৰধানমন্ত্ৰীগৰাকীয়ে এইদৰে টুইট কৰেঃ "পৰীক্ষা পে চৰ্চা এক অন্যতম অতিশয় ৰোমাঞ্চকৰ কাৰ্য্যক্ৰম, যিয়ে পৰীক্ষাক চাপ-মুক্তকৰণৰ উপায় সম্পৰ্কে আলোচনাৰ সুযোগ আৰু আমাৰ #ExamWarriors সকলক সকাহ প্ৰদান কৰিছে। মই চলিত মাহৰ ২৭ তাৰিখৰ কাৰ্য্যসূচীৰ বাবে আগ্ৰহী হৈ উঠিছো আৰু আপোনালোক সকলোকে এই অনন্য মত-বিনিময় কাৰ্য্যসূচীত অংশগ্ৰহণ কৰিবলৈ আহ্বান জনাইছো। #PPC2023"
লাডাখত বাছ দুৰ্ঘটনাত ভাৰতীয় সেনাৰ জোৱানৰ মৃত্যুত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে লাডাখত সংঘটিত বাছ দুৰ্ঘটনাত ভাৰতীয় সেনাৰ জোৱানৰ মৃত্যুত গভীৰ শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়; "লাডাখত সংঘটিত বাছ দুৰ্ঘটনাত আমাৰ সাহসী সেনা জোৱানসকলক হেৰুৱাবলগীয়া হোৱাত শোকাহত হৈছো। মই শোকসন্তপ্ত পৰিয়ালবৰ্গলৈ সমবেদনা জ্ঞাপন কৰিলো। আহতসকল যেন অতি সোনকালে সুস্থ হৈ উঠে, মই তাৰে কামনা কৰিছো। দুৰ্ঘটনাগ্ৰস্তসকলক সম্ভৱপৰ সকলো সহায় আগবঢ়োৱা হৈছে।"
০২ নৱেম্বৰত প্ৰধানমন্ত্ৰীয়ে মুকলি কৰিব মজলীয়া, ক্ষুদ্ৰ আৰু সূক্ষ্ম উদ্যোগ খণ্ডৰ বাবে গুৰুত্বপূৰ্ণ সমৰ্থিত আৰু বাহ্যিক পদক্ষেপ

প্ৰধানমন্ত্ৰী শ্ৰী নৰেন্দ্ৰ মোদীয়ে ০২ নৱেম্বৰ, ২০১৮ তাৰিখে নতুন দিল্লীৰ বিজ্ঞান ভৱনত মজলীয়া, ক্ষুদ্ৰ আৰু সূক্ষ্ম উদ্যোগ খণ্ডৰ বাবে কেন্দ্ৰীয় চৰকাৰৰ সমৰ্থিত আৰু বাহ্যিক কাৰ্যসূচীৰ শুভাৰম্ভ কৰিব। উল্লেখ্য যে দিল্লীৰ উপৰিও একেধৰণৰেই অনুষ্ঠান সমগ্ৰ দেশৰ ১০০ টা স্থানত অনুষ্ঠিত হ’ব, য’ত কেন্দ্ৰীয় চৰকাৰ তথা ৰাজ্য চৰকাৰৰ মন্ত্ৰীসকল উপস্থিত থাকিব। মুখ্য অনুষ্ঠানটোৰ বাবে এই আটাইবোৰ স্থানৰে পৰা নতুন দিল্লীৰ সৈতে সংযোজিত হৈ থাকিব, য’ত সন্নিৱিষ্ট থাকিব প্ৰধানমন্ত্ৰীৰ এক বিশেষ ভাষণ। এই ভাষণতেই প্ৰধানমন্ত্ৰীয়ে মজলীয়া, ক্ষুদ্ৰ আৰু সূক্ষ্ম উদ্যোগ খণ্ডৰ বিভিন্ন দিশ সামৰি ল’ব। দেখা গৈছে যে কেন্দ্ৰীয় চৰকাৰে শেহতীয়া বৰ্ষকেইটাত এই মজলীয়া, ক্ষুদ্ৰ আৰু সূক্ষ্ম উদ্যোগ খণ্ডৰ ওফৰত বিশেষ গুৰুত্ব আৰোপ কৰিছে। এই বাহ্যিক তথা সমৰ্থিত অনুষ্ঠানটোৱে অনাগত ১০০ টা দিনত সমগ্ৰ দশকে সামৰি ল’ব, আৰু আশা কৰা হৈছে যে এই খণ্ডটোক যথেষ্ট পৰিমাণে উদ্বুদ্ধ কৰিব সংশ্লিষ্ট অভিযানে। এই অনুষ্ঠানৰ অগ্ৰগতিক এক অভিযান হিচাপে গ্ৰহণ কৰা হ’ব, আৰু এই সমগ্ৰ কাৰ্যব্যৱস্থা কেন্দ্ৰ আৰু ৰাজ্য চৰকাৰৰ উচ্চপদসথ বিষয়াসকলে অবিৰতভাৱে নিৰীক্ষণ কৰি থাকিব। উল্লেখ্য যে এই অনুষ্ঠানতেই কেন্দ্ৰীয় বিত্ত আৰু বাণিজ্য পৰিক্ৰমা দপ্তৰৰ মন্ত্ৰী অৰুণ জেটলী আৰু সংশ্লিষ্ট বিভাগটোৰ স্বতন্ত্ৰ ৰাজ্যিক মন্ত্ৰী শ্ৰী গিৰিৰাজ সিঙো উপস্থিত থাকিব।
কাশী-তামিল সংগমক লৈ উৎসাহিত প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ উত্তৰ আৰু দক্ষিণাঞ্চলৰ মাজত বিদ্যমান কালজয়ী বান্ধোনৰ দৃষ্টান্ত দাঙি ধৰা কাশী-তামিল সংগমক লৈ উৎসাহিত হৈ উঠিছে। প্ৰধানমন্ত্ৰীগৰাকীয়ে এয়া এক ভাৰত শ্ৰেষ্ঠ ভাৰতৰ উদ্দীপনাৰ উদযাপনৰ লগতে তামিল ভাষা তথা সংস্কৃতিৰ সৌন্দৰ্য্যৰো উদযাপন হ’ব বুলি কয়। প্ৰধানমন্ত্ৰীগৰাকীয়ে কেন্দ্ৰীয় মন্ত্ৰী ডঃ এল মুৰুগানৰ এটি টুইট শ্বেয়াৰ কৰি কয়; “কাশী-তামিল সংগমক লৈ মই অতিশয় আগ্ৰহী হৈ উঠিছো। এই কাৰ্য্যক্ৰমৰ জৰিয়তে এক ভাৰত শ্ৰেষ্ঠ ভাৰতৰ উদ্দীপনাৰ উদযাপনৰ লগতে সুন্দৰ তামিল ভাষা তথা সংস্কৃতিকো উদযাপন কৰা হ’ব।”
ৰায়বেৰেলী, গোৰখপুৰ, ভাটিণ্ডা, গুৱাহাটী, বিলাসপুৰ আৰু দেওঘৰত স্থাপিত এইমছৰ প্ৰত্যকতে এটাকৈ সঞ্চালক পদ সৃষ্টি কৰি তেওঁলোকৰ বাবে প্ৰাৰম্ভিক দৰমহা ২,২৫,০০০(স্থায়ী) আৰু এনপিএসহত ২,৩৭,৫০০ টকা প্ৰদানত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ৰায়বেৰেলী (উত্তৰপ্ৰদেশ), গোৰখপুৰ(উত্তৰপ্ৰদেশ), ভাটিণ্ডা (পাঞ্জাৱ), গুৱাহাটী (অসম), বিলাসপুৰ (হিমাচলপ্ৰদেশ) আৰু দেওঘৰ (ঝাৰখণ্ড)ত স্থাপিত এইমছৰ প্ৰত্যকতে এটাকৈ সঞ্চালক পদ সৃষ্টি কৰি তেওঁলোকৰ বাবে প্ৰাৰম্ভিক দৰমহা ২,২৫,০০০(স্থায়ী) আৰু এনপিএসহত ২,৩৭,৫০০ টকা প্ৰদানত অনুমোদন জনাইছে। এই সঞ্চালকগৰাকীয়েই প্ৰতিষ্ঠানটোৰ মুখ্য কাৰ্যবাহী বিষয়া হ’ব আৰু তেওঁৰ ওপৰতে সামগ্ৰিক প্ৰশাসনীয় দায়িত্ব ন্যস্ত থাকিব। তেওঁ প্ৰতিষ্ঠানটোৰ অন্যান্য বিষয়া আৰু কৰ্মচাৰীৰ কাম-কাজ নিৰ্ধাৰণ কৰিব।
ব্ৰিকছ ৰাষ্ট্ৰসমূহৰ মাজত আঞ্চলিক অসামৰিক পৰিবহণৰ ক্ষেত্ৰত সহযোগিতাৰ সন্দৰ্ভত বুজাবুজি চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ব্ৰিকছ ৰাষ্ট্ৰ-ক্ৰমে ব্ৰাজিল, ৰাছিয়া, ভাৰত, চীন আৰু দক্ষিণ আফ্ৰিকাৰ মাজত আঞ্চলিক অসামৰিক পৰিবহণৰ ক্ষেত্ৰত সহযোগিতাৰ সন্দৰ্ভত বুজাবুজি চুক্তি স্বাক্ষৰ কৰাৰ বাবে অনুমোদন জনায়। অসামৰিক পৰিবহণৰৰ ক্ষেত্ৰত সহযোগিতা আগবঢ়োৱাৰ বাবে এক প্ৰতিষ্ঠানগত আন্তঃগাঁথনি গঢ়ি তাৰ জৰিয়তে ব্ৰিকছ ৰাষ্ট্ৰসমূহ উপকৃত হোৱাটোৱেই ইয়াৰ মুল বৈশিষ্ট্য। এই চুক্তিয়ে ৰাষ্ট্ৰসমূহৰ মাজত চৰকাৰী নীতি আৰু আঞ্চলিক সেৱাৰ উন্নত অনুশীলন, আঞ্চলিক বিমানবন্দৰ, বিমানবন্দৰ আন্তঃগাঁথনি ব্যৱস্থাপনা আৰু এয়াৰ নেভিগেছন ছাৰ্ভিচ, নিয়ামক সংস্থাসমূহৰ মাজত কাৰিকৰী সহযোগিতা, অভিনৱ উদ্ভাৱন, বিশ্বজনীন প্ৰচেষ্টাসমূহকে ধৰি বহনক্ষম পৰিৱেশ, যোগ্যতা আৰু প্ৰশিক্ষণৰ লগতে অন্যান্য পাৰস্পৰিক ক্ষেত্ৰত সহযোগিতা আগবঢ়াব। এই বুজাবুজি চুক্তি ভাৰত আৰু ব্ৰিকছ ৰাষ্ট্ৰসমূহৰ মাজত অসামৰিক খণ্ডৰ সম্পৰ্কৰ মাইলৰ খুঁটি হৈ পৰাৰ লগতে বাণিজ্য, বিনিয়োগ, পৰ্যটন আৰু সাংস্কৃতি বিনিময়ৰ দিশতো ব্যাপক সক্ষমতাৰো সৃষ্টিত গুৰুত্বপূৰ্ণ হিচাপে বিবেচিত হ’ব।
উৰিষ্যাৰ তালকেৰ সাৰ কাৰখানাৰ শিলান্যাস মুকলি কৰি প্ৰধানমন্ত্ৰীয়ে প্ৰদান কৰা ভাষণৰ লিখিত ৰূপ

মঞ্চত উপৱিষ্ট ৰাজ্যপাল অধ্যাপক গণেশীলাল জী, ৰাজ্যৰ মুখ্যমন্ত্ৰী তথা মোৰ বন্ধুবৰ শ্ৰীমান নবীন পাটনায়ক জী, কেন্দ্ৰীয় মন্ত্ৰীসভাৰ মোৰ সতীৰ্থ শ্ৰীমান জুৱেল ওৰাম জী, শ্ৰী ধৰ্মেন্দ্ৰ প্ৰধান জী, সংসদৰ মোৰ সতীৰ্থ শ্ৰী সৎপতি জী, ইয়াৰ স্থানীয় বিধায়ক ব্ৰজকিশোৰ প্ৰদান জী আৰু মোৰ আদৰৰ ভাই-ভনীসকল। ইয়াৰ পিছতেই মই আন এক বিশাল জনসভাত অংশগ্ৰহণ কৰিবলৈ যাব লাগিব, সেয়েহে ইয়াতেই সবিস্তাৰে সকলো কথা ব্যক্ত নকৰি চমু ভাষণেৰে এই শুভ মুহুৰ্তৰ প্ৰতি মোৰ আনন্দ ও প্ৰসন্নতা ব্যক্ত কৰিবলৈ লৈছো আৰু নিৰ্ধাৰিত সময়সীমাৰ ভিতৰত এই প্ৰকল্প সম্পূৰ্ণ কৰাৰ সংকল্প গ্ৰহণেৰে উপস্থিত সকলোকে মোৰ তৰফৰ পৰা অভিনন্দন জ্ঞাপন কৰিছো। এক প্ৰকাৰে মই এই কাৰ্যৰ পুনৰুদ্ধাৰ কৰাৰ সৌভাগ্য লাভ কৰিছো। কেবা দশক পূৰ্বে যি সপোন ৰচা হৈছিল, কিছু অভাৱ-অভিযোগ তথা বাধাৰ বাবে সেই সপোনক বাস্তৱত ৰূপায়িত কৰিব পৰা নগ’ল। আৰু ইয়াৰ লোকসকলেও এই প্ৰকল্পৰ পুনৰ্জীৱন সম্বন্ধে সকলো আশা এৰি দিছিল। কিন্তু আমি সংকল্পবদ্ধ হলো যে নৱশক্তিৰে, ক্ষীপ্ৰময় নৱগতিৰে দেশক এক নতুন উচ্চতালৈ লৈ যাব লাগিব, আৰু সেই সংকল্পক সাকাৰ কৰিবৰ বাবে এনে অনেক বৃহৎ বৃহৎ প্ৰকল্প, যোজনা, পদক্ষেপ আদি গ্ৰহণ কৰাৰ প্ৰয়োজনীয়তা আছে, আৰিু সেইবোৰৰ বাবে লাগে সংকল্প শক্তি, ইচ্ছা শক্তি। আৰু এনেবোৰ কাৰকৰেই ফলশ্ৰুতিত প্ৰায় ১৩ হাজাৰ কোটি টকা ব্যয় সাপেক্ষে আজি এই প্ৰকল্পৰ পুনৰুদ্ধাৰ কাৰ্য আৰম্ভ হৈছে। এক সৰ্বাঙ্গসুন্দৰ ভাৰত গঢ়িবৰ বাবে এয়া হৈছে এক নৱতম প্ৰযুক্তি। Coal gasification ৰ দ্বাৰা ইয়াৰ ক’লা হীৰাক এক নতুন প্ৰযুক্তিৰ দ্বাৰা কেৱল এই অঞ্চলকেই নহয়, বৰঞ্চ সমগ্ৰ দেশকেই এক নতুন দিশৰ সন্ধান দিবলৈ সক্ষম হ’ব। আমাৰ দেশে বাহিৰৰ পৰা যি গেছ আমদানি কৰিবলগীয়া হৈছে, ইউৰিয়া আমদানি কৰিবলগীয়া হৈছে, এই আটাইবোৰ দিশৰ পৰাই মুক্তি লাভ কৰিব দেশে আৰু তাৰ যোগেদি দেশৰ ধন ৰাহি হ’ব। এই ক্ষেত্ৰৰ যুৱক-যুৱতীসকলৰ বাবেও নিয়োগপ্ৰাপ্তিৰ সুবিধা হ’ব। প্ৰায় চাৰে চাৰি হাজাৰ লোক এই প্ৰকল্পৰ সৈতে জড়িত হ’ব আৰু ইয়াৰ চৌপাশেও ভালেমান ব্যৱস্থই বিকাশ লাভ কৰিব, যিবোৰ লাভ ইয়াত পোৱা যাব। বিকাশৰ দিশবোৰ কেনেদৰে সলনি কৰিব পাৰি – নিয়ম-নীতি শুদ্ধ কৰিব লাগে, দেশৰ প্ৰতি নিজৰ মনোভাৱ সমৰ্পিত হ’ব লাগে, এনে কৰিলে ফলাফলো উত্তমেই হ’ব। আমাৰ দেশত নৱৰত্ন, মহাৰত্ন, ৰত্ন আদি নামেৰে ভালেমান চৰকাৰী ৰাজহুৱা খণ্ডৰ প্ৰতিষ্ঠানৰ বিষয়ে হোৱা আলোচনাৰ বিষয়ে মই শুনি আহিছো। কেতিয়াবা ভাল খবৰ, কেতিয়াবা বেয়া খবৰ আহিয়েই থাকে। কিন্তু সেই আটাইবোৰক একেলগ কৰি, এক নৱশক্তিলৈ ৰূপান্তৰিত কৰি কেনেদৰে কোনো প্ৰকল্পক আগবঢ়াই নিব পৰা যায়, তেন্তে ই এনে এক অনন্য উদাহৰণ প্ৰতিষ্ঠা কৰিব যেতিয়া দেশৰ এই ৰত্নসমূহক একেলগ কৰি, মহাৰত্নসমূহক একেলগ কৰি এই প্ৰকল্পৰ দায়িত্বভাৰ গ্ৰহণ কৰিব, তেতিয়া সেই প্ৰতিষ্ঠানসমূহৰ বিশেষত্ব, বিশেষজ্ঞ, সেইবোৰৰ ধন আদি এই কামত প্ৰয়োগ কৰা হ’ব আৰু উৰিষ্যাৰ জীৱনগাথাক আৰু দেশর কৃষকসকলৰ প্ৰয়োজনীয়তা পূৰ কৰাৰ কাৰণ হৈ উঠিব। মোক কোৱা হৈছে, কাৰণ মই এনেধৰণৰ প্ৰকল্পসমূহলৈ যেতিয়াই যাওঁ, তেতিয়াই সুধো, উৎপাদনৰ তাৰিখ মোক জনাওঁকচোন! তেওঁলোকে মোক ৩৬ মাহৰ প্ৰয়োজন হোৱা কথাটো অৱগত কৰিছে। সেই অনুসৰি মই আপোনালোকক আশ্বাস দিছো যে আজিৰ পৰা ৩৬ মাহ পিছত এই ঠাইলৈ, আপোনালোকৰ মাজলৈ মই পুনৰ আহিম আৰু এই প্ৰকল্প মুকলিও আপোনালোকৰ মাজতেই কৰিম। এই বিশ্বাসেৰে মই পুনৰ এবাৰ মুখ্যমন্ত্ৰী মহোদয়লৈ অশেষ ধন্যবাদ জ্ঞাপন কৰি মোৰ বক্তব্য সামৰণি মাৰিছো। অশেষ ধন্যবাদ।
আগশাৰীৰ শিখ বুদ্ধিজীৱীসকলক সাক্ষাৎ কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৭ নম্বৰ লোক কল্যাণ মাৰ্গত দেশৰ বিভিন্ন প্ৰান্তৰ আগশাৰীৰ শিখ বুদ্ধিজীৱীসকলৰ এটা প্ৰতিনিধি দলক সাক্ষাৎ কৰে। বৈঠকত প্ৰধানমন্ত্ৰীয়ে প্ৰতিনিধি দলটোৰ সৈতে মুকলি মনেৰে নানা বিষয়ক লৈ আলোচনা কৰে। আলোচনাৰ উল্লেখযোগ্য বিষয় আছিল-কৃষক কল্যাণ, যুৱ সম্প্ৰদায়ৰ সবলীকৰণ, ড্ৰাগছমুক্ত সমাজ, ৰাষ্ট্ৰীয় শিক্ষা নীতি, দক্ষতা বিকাশ, নিযুক্তি, প্ৰযুক্তি আৰু পঞ্জাৱৰ সামগ্ৰিক উন্নয়ন। প্ৰধানমন্ত্ৰীয়ে প্ৰতিনিধি দলটোক সাক্ষাৎ কৰি আনন্দ প্ৰকাশ কৰে আৰু কয় যে বুদ্ধিজীৱীসকল হৈছে সমাজৰ মতামত নিৰ্মাতা। প্ৰতিনিধি দলৰ সদস্যসকলক জনসাধাৰণক সচেতন আৰু শিক্ষিত কৰি তোলা আৰু নাগৰিকসকলে যাতে সঠিক তথ্য লাভ কৰে সেই দিশত কাম কৰিবলৈ আহ্বান জনায়। তেওঁ আমাৰ দেশৰ বিস্তৃত আৰু সুন্দৰ বৈচিত্ৰ্যৰ মাজত কেন্দ্ৰীয় স্তম্ভ হিচাপে কাম কৰা ঐক্যৰ মনোভাৱৰ গুৰুত্বৰ ওপৰত গুৰুত্ব আৰোপ কৰে। প্ৰধানমন্ত্ৰীয়ে মাতৃভাষাত শিক্ষাদানৰ তাৎপৰ্যৰ বিষয়ে উল্লেখ কৰে। তেওঁ কয় যে ভাৰতীয় ভাষাত পেছাদাৰী পাঠ্যক্ৰম বিকশিত কৰাৰ প্ৰচেষ্টা হাতত লোৱা হৈছে যাতে মাতৃভাষাত উচ্চ শিক্ষাদান বাস্তৱত পৰিণত হয়। প্ৰতিনিধি দলটোৰ সদস্যসকলে তেওঁলোকক আমন্ত্ৰণ কৰাৰ বাবে প্ৰধানমন্ত্ৰীক ধন্যবাদ জ্ঞাপন কৰে। তেওঁলোকে কয় যে দেশৰ প্ৰধানমন্ত্ৰীয়ে তেওঁলোকক আমন্ত্ৰণ জনাই এইদৰে এক ঘৰুৱা পৰিৱেশত তেওঁলোকৰ সৈতে আলোচনাত মিলিত হব বুলি তেওঁলোকে কেতিয়াও কল্পনা কৰা নাছিল । শিখ সম্প্ৰদায়ৰ উন্নতিৰ বাবে প্ৰধানমন্ত্ৰীয়ে গ্ৰহণ কৰা নিৰন্তৰ আৰু একাধিক পদক্ষেপৰ প্ৰশংসা কৰে প্ৰতিনিধি দলটোৱে।
কাজাখাস্তানত ৰাষ্ট্ৰপতি নিৰ্বাচনত জয়লাভ কৰাৰ বাবে ৰাষ্ট্ৰপতি কাছিম-জোমাৰ্ট টোকায়েভক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি কাজাখস্তানত ৰাষ্ট্ৰপতি নিৰ্বাচনত জয়লাভ কৰাৰ বাবে ৰাষ্ট্ৰপতি কাছিম-জোমাৰ্ট টোকায়েভক অভিনন্দন জ্ঞাপন কৰে। প্ৰধানমন্ত্ৰীয়ে টুইটযোগে কয়, “কাজাখাস্তানত ৰাষ্ট্ৰপতি নিৰ্বাচনত জয়লাভৰ বাবে ৰাষ্ট্ৰপতি @TokayevKZক উষ্ম অভিনন্দন জনাইছো৷ আমাৰ দ্বিপাক্ষিক অংশীদাৰিত্ব আৰু অধিক শক্তিশালী কৰাৰ বাবে মই তেওঁলোকে একেলগে কাম কৰি যাবলৈ আগ্ৰহী@ress
দ্বৈত কৰ পৰিহাৰ আৰু ৰাজহ ফাঁকি প্ৰতিৰোধৰ ক্ষেত্ৰত ভাৰত আৰু ইৰাণৰ মাজত প্ৰস্তাৱিত চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত দ্বৈত কৰ পৰিহাৰ আৰু আয়ৰ ওপৰ আৰোপ কৰা কৰৰ বিপৰীতে সংগৃহীত ৰাজহ ফাঁকি প্ৰতিৰোধৰ ক্ষেত্ৰত ভাৰত আৰু ইৰাণৰ মাজত প্ৰস্তাৱিত চুক্তি স্বাক্ষৰ কৰাৰ বাবে অনুমোদন জনাইছে। এই চুক্তিয়ে ভাৰতৰ পৰা ইৰাণলৈ আৰু ইৰাণৰ পৰা ভাৰতলৈ বিনিয়োগ, প্ৰযুক্তি আৰু কৰ্মচাৰীৰ প্ৰবাহত উৎসাহ যোগোৱাৰ লগতে দ্বৈত কৰো ৰোধ কৰিব। এই চুক্তিয়ে শেহতীয়া আন্তঃৰাষ্ট্ৰীয় মানৰ ভিত্তিত চুক্তিবদ্ধ উভৈয় পক্ষৰ মাজত তথ্যৰ আদান-প্ৰদানত সহায় কৰিব। সেইদৰে এই চুক্তিয়ে কৰ প্ৰদানৰ দিশত স্বচ্ছতা অনাৰ লগতে কৰ ফাঁকি আৰু কৰ পৰিহাৰ প্ৰৱণতা ৰোধতো সহায় কৰিব। এই চুক্তিখন ভাৰতে আন দেশৰ সৈতে স্বাক্ষৰ কৰা বিষয়সমূহৰ দৰে একেই। প্ৰস্তাৱিত চুক্তিখনে জি-২০ অ’ইচিডি আধাৰিত লোকচান আৰু লাভ হস্তান্তৰ প্ৰকল্পৰ ভিত্তিত ন্যূনতম মান সম্পৰ্কীয়, য’ত ভাৰত সমানেই দায়বদ্ধ। আয়কৰ আইন, ১৯৬১ৰ ৯০নং ধাৰাৰ অধীনত বিভিন্ন দেশৰ সৈতে উপাৰ্জনৰ ক্ষেত্ৰত দ্বৈত কৰ পৰিহাৰৰ দিশত তথ্যৰ আদান প্ৰদানৰ ক্ষেত্ৰত ভাৰতৰ কেন্দ্ৰীয় চৰকাৰক কৰ্তৃত্ব প্ৰদান কৰা হৈছে। এই আইনে আয়কৰৰ বাবদ আৰোপ কৰা কৰ পৰিহাৰৰ প্ৰৱণতাও ৰোধৰ কৰ্তৃত্ব প্ৰদান কৰিছে।
শ্বহীদ দিৱসত শ্বহীদসকললৈ শ্ৰদ্ধা নিবেদন প্ৰধানমন্ত্ৰীৰ

আজি শ্বহীদ দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ভগত সিং, সুখদেৱ আৰু ৰাজগুৰুলৈ শ্ৰদ্ধা নিবেদন কৰে। এটি টুইটত, প্ৰধানমন্ত্ৰীগৰাকীয়ে কয়; "শ্বহীদ দিৱসত ভাৰত মাতাৰ অমৰ সুপুত্ৰ বীৰ ভগত সিং, সুখদেৱ আৰু ৰাজগুৰুক কোটি-কোটি প্ৰণাম জনালো। মাতৃভূমিৰ বাবে তেওঁলোকৰ মৰণপণে দেশবাসীক সদায়েই অনুপ্ৰাণিত কৰি থাকিব। জয় হিন্দ!"
প্ৰধানমন্ত্ৰী মোডীয়ে কয় যে এলচিএইচ ‘প্ৰচণ্ড’ই প্ৰতিৰক্ষা বাহিনীত যোগদান কৰাটো এক বিশেষ ক্ষণ

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰতিৰক্ষা বাহিনীত এলচিএইচ ‘প্ৰচণ্ড’ অন্তৰ্ভুক্ত কৰাৰ বাবে প্ৰতিজন ভাৰতীয়ক অভিনন্দন জ্ঞাপন কৰে। প্ৰতিৰক্ষা মন্ত্ৰী শ্ৰী ৰাজনাথ সিঙৰ এটা টুইটৰ উদ্ধৃতি দি প্ৰধানমন্ত্ৰীয়ে তেওঁৰ টুইটত কয়: “আমাৰ দেশৰ প্ৰতিৰক্ষা খণ্ডক শক্তিশালী আৰু আত্মনিৰ্ভৰশীল কৰি তুলিবলৈ ১৩০ কোটি ভাৰতীয়ৰ সামূহিক সংকল্পৰ বাবে প্ৰতিৰক্ষা বাহিনীত এলচিএইচ ‘প্ৰচণ্ড’ৰ অন্তৰ্ভুক্তি এক বিশেষ মুহূৰ্ত। ইয়াৰ বাবে প্ৰতিজন ভাৰতীয়ক অভিনন্দন!”
বাৰ্মিংহামত অনুষ্ঠিত কমনৱেলথ গেমছৰ ভাৰোত্তোলনত ব্ৰঞ্জৰ পদক লাভ কৰাৰ বাবে প্ৰধানমন্ত্ৰীয়ে গুৰদীপ সিঙক অভিনন্দন জ্ঞাপন কৰিছ

বাৰ্মিংহামত অনুষ্ঠিত কমনৱেলথ গেমছৰ ভাৰোত্তোলনত ব্ৰঞ্জৰ পদক লাভ কৰাৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে গুৰদীপ সিঙক শুভেচ্ছা জ্ঞাপন কৰিছে। প্ৰধানমন্ত্ৰীয়ে এইদৰে টুইট কৰে; "কষ্ট আৰু নিষ্ঠাই অসাধাৰণ ফলাফলৰ সূচনা কৰে। গুৰদীপ সিঙে কমনৱেলথ গেমছৰ ভাৰোত্তোলনত ব্ৰঞ্জৰ পদক লাভ কৰি এই কথা প্ৰমাণ কৰিছে। তেওঁ দেশবাসীৰ মাজত আনন্দৰ মনোভাৱ বৃদ্ধি কৰিছে। তেওঁক অভিনন্দন আৰু শুভেচ্ছা জ্ঞাপন কৰিলোঁ।"
প্ৰধানমন্ত্ৰীয়ে ট্ৰিপল জাম্প ইভেণ্টত ৰূপৰ পদক জয় কৰাৰ বাবে আব্দুল্লা আবুবেকাৰলৈ শুভেচ্ছা জ্ঞাপন কৰ

বাৰ্মিংহাম কমনৱেলথ গেমছ ২০২২ত এথলেটিকছ পুৰুষৰ ট্ৰিপল জাম্প ইভেণ্টত ৰূপৰ পদক লাভ কৰাৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে আব্দুল্লা আবুবাকাৰলৈ শুভেচ্ছা জ্ঞাপন কৰিছে। প্ৰধানমন্ত্ৰীয়ে টুইট কৰে; "মই আনন্দিত যে বাৰ্মিংহামত অনুষ্ঠিত কমনৱেলথ গেমছৰ ট্ৰিপল জাম্প ইভেণ্টত আব্দুল্লা আবুবাকাৰে ৰূপৰ পদক লাভ কৰিছে। বহু কষ্ট আৰু দৃঢ়তাৰ ফলত তেওঁ এই পদক অৰ্জন কৰিবলৈ সক্ষম হৈছে। তেওঁৰ ভৱিষ্যতৰ প্ৰচেষ্টাৰ বাবে শুভেচ্ছা জনালোঁ। #Cheer4India"
কোৰিয়া অ’পেন চুপাৰ চিৰিজত জয়ী হোৱা পি ভি সিন্ধুলৈ প্ৰধানমন্ত্ৰীৰ অভিনন্দন

প্ৰধানমন্ত্ৰী শ্ৰী নৰেন্দ্ৰ মোদীয়ে কোৰিয়া অ’পেন চুপাৰ চিৰিজত জয়ী হোৱা পি ভি সিন্ধুলৈ অভিনন্দন জ্ঞাপন কৰিছে। প্ৰধানমন্ত্ৰীগৰাকীয়ে কয়, “কোৰিয়া অ’পেন চুপাৰ চিৰিজত জয়ী হোৱা পি ভি সিন্ধুলৈ অভিনন্দন জ্ঞাপন কৰিছো। তেখেতৰ সাফল্যত সমগ্ৰ ভাৰতবৰ্ষই গৌৰৱবোধ কৰিছে। ”